CELEX: 32012R0461
Language: lt
Date: 2012-05-31 00:00:00
Title: 2012 m. gegužės 31 d. Komisijos reglamentas (ES) Nr. 461/2012, kuriuo dėl keitimų, susijusių su pramonės naujų užsakymų rodiklių pašalinimu, iš dalies keičiamas Tarybos reglamentas (EB) Nr. 1165/98 dėl trumpojo laikotarpio statistikos ir Komisijos reglamentai (EB) Nr. 1503/2006, (EB) Nr. 657/2007 ir (EB) Nr. 1178/2008  Tekstas svarbus EEE

1.6.2012   
            
            
               LT
            
            
               Europos Sąjungos oficialusis leidinys
            
            
               L 142/26
            
         KOMISIJOS REGLAMENTAS (ES) Nr. 461/2012
   2012 m. gegužės 31 d.
   kuriuo dėl keitimų, susijusių su pramonės naujų užsakymų rodiklių pašalinimu, iš dalies keičiamas Tarybos reglamentas (EB) Nr. 1165/98 dėl trumpojo laikotarpio statistikos ir Komisijos reglamentai (EB) Nr. 1503/2006, (EB) Nr. 657/2007 ir (EB) Nr. 1178/2008
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1998 m. gegužės 19 d. Tarybos reglamentą (EB) Nr. 1165/98 dėl trumpojo laikotarpio statistikos (1), ypač į jo 17 straipsnio b–g punktus,
   kadangi:
   
               (1)
            
            
               Reglamentu (EB) Nr. 1165/98 nustatyta bendra Bendrijos trumpojo laikotarpio verslo ciklo statistikos rengimo sistema ir rodikliai, reikalingi trumpojo laikotarpio pasiūlos ir paklausos, gamybos veiksnių ir kainos raidos tyrimui;
            
         
               (2)
            
            
               tikslų apibrėžtys ir rodiklių charakteristikos nustatytos 2006 m. rugsėjo 28 d. Komisijos reglamente (EB) Nr. 1503/2006, įgyvendinančiame ir iš dalies keičiančiame Tarybos reglamentą (EB) Nr. 1165/98 dėl trumpojo laikotarpio statistikos dėl rodiklių apibrėžimų, rodiklių sąrašų ir duomenų rengimo dažnumo (2);
            
         
               (3)
            
            
               2007 m. birželio 14 d. Komisijos reglamente (EB) Nr. 657/2007, įgyvendinančiame Tarybos reglamentą (EB) Nr. 1165/98 dėl trumpojo laikotarpio statistikos dėl europinių imčių sistemų nustatymo (3), nustatytos trumpojo laikotarpio statistikos europinių imčių sistemose dalyvaujančių valstybių narių duomenų perdavimo taisyklės ir sąlygos;
            
         
               (4)
            
            
               priėmus 2006 m. gruodžio 20 d. Europos Parlamento ir Tarybos reglamentą (EB) Nr. 1893/2006, nustatantį statistinį ekonominės veiklos rūšių klasifikatorių NACE 2 red. ir iš dalies keičiantį Tarybos reglamentą (EEB) Nr. 3037/90 bei tam tikrus EB reglamentus dėl konkrečių statistikos sričių (4), ir 2008 m. balandžio 23 d. Europos Parlamento ir Tarybos reglamentą, nustatantį naują statistinį produktų pagal veiklos rūšį klasifikatorių (CPA) ir panaikinantį Tarybos reglamentą (EEB) Nr. 3696/93 (5), 2008 m. lapkričio 28 d. Komisijos reglamentu (EB) Nr. 1178/2008, iš dalies keičiančiu Tarybos reglamentą (EB) Nr. 1165/98 dėl trumpojo laikotarpio statistikos ir Komisijos reglamentus (EB) Nr. 1503/2006 ir (EB) Nr. 657/2007 dėl keitimų patikslinus NACE ir CPA statistinius klasifikatorius (6), atnaujintos europinių imčių sistemų taisyklės ir sąlygos;
            
         
               (5)
            
            
               Reglamentu (EB) Nr. 1165/98 nustatyti pramonės naujų užsakymų rodikliai turėjo būti naudojami kaip pagrindinis būsimos gamybos rodiklis. Vis dėlto paaiškėjo, kad prognozavimo pagal šiuos rodiklius galimybės yra ribotos ir, kadangi jie nebuvo pagrindiniais rodikliais, taikomais prognozėms visose valstybėse narėse, Europos statistikos sistemos komitetas nutarė, kad reikėtų neberinkti pramonės naujų užsakymų rodiklių atsižvelgiant į statistikos plėtojimo ir rengimo prioritetų pakeitimus dėl sumažėjusių išteklių ir siekiant sumažinti Europos statistikos sistemai tenkančią naštą;
            
         
               (6)
            
            
               siekiant pašalinti pramonės naujų užsakymų rodiklius, būtina išbraukti visas nuorodas į šiuos rodiklius, susijusias su rodiklių sąrašu, ataskaitiniu laikotarpiu, detalizavimo lygiu, duomenų perdavimo galutiniu terminu, pereinamuoju laikotarpiu ir šiems rodikliams taikomomis apibrėžtimis, taip pat susijusias su europinės imčių sistemos taikymo sąlygomis dėl naujų užsakymų užsienio rinkoje;
            
         
               (7)
            
            
               šiame reglamente nustatytos priemonės atitinka Europos statistikos sistemos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 1165/98 A priedas iš dalies keičiamas pagal šio reglamento I priedą.
   2 straipsnis
   Reglamento (EB) Nr. 1503/2006 I priedas iš dalies keičiamas pagal šio reglamento II priedą.
   3 straipsnis
   Reglamento (EB) 657/2007 1 ir 2 straipsniai pakeičiami taip:
   
      „1 straipsnis
      Europines imčių sistemas galima taikyti rengiant šių dviejų Reglamento (EB) Nr. 1165/98 A priede nurodytų rodiklių statistinius duomenis, kurie skirstomi į euro zonos ir ne euro zonos šalių duomenis:
      
                  Rodiklis
               
               
                  Pavadinimas
               
            
                  312
               
               
                  Produkcijos, parduotos užsienio rinkoje, kainos
               
            
                  340
               
               
                  Importo kainos
               
            2 straipsnis
      Valstybės narės, dalyvaujančios 1 priede nurodytoje europinėje imčių sistemoje, perduoda 312 rodiklio duomenis Komisijai (Eurostatui) bent pagal NACE veiklos rūšis ir 340 rodiklio – pagal CPA produktus, kaip nurodyta priede.“
   
   4 straipsnis
   Reglamento (EB) 1178/2008 III priedas iš dalies keičiamas pagal šio reglamento III priedą.
   5 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. gegužės 31 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 162, 1998 6 5, p. 1.
   
      (2)  OL L 281, 2006 10 12, p. 15.
   
      (3)  OL L 155, 2007 6 15, p. 7.
   
      (4)  OL L 393, 2006 12 30, p. 1.
   
      (5)  OL L 145, 2008 6 4, p. 65.
   
      (6)  OL L 319, 2008 11 29, p. 16.
   
      I PRIEDAS
      Reglamento (EB) Nr. 1165/98 A priedas iš dalies keičiamas taip:
      
                  1)
               
               
                  c punktas (Rodiklių sąrašas) iš dalies keičiamas taip:
                  
                              a)
                           
                           
                              1 pastraipoje rodikliai „130 Gauti nauji užsakymai“, „131 Nauji užsakymai vidaus rinkoje“ ir „132 Nauji užsakymai užsienio rinkoje“ išbraukiami.
                           
                        
                              b)
                           
                           
                              3 ir 8 dalys išbraukiamos.
                           
                        
            
                  2)
               
               
                  e punkte (Ataskaitinis laikotarpis) rodikliai 130, 131 ir 132 bei jų ataskaitiniai laikotarpiai išbraukiami.
               
            
                  3)
               
               
                  f punktas (Detalizavimo lygis) iš dalies keičiamas taip:
                  
                              a)
                           
                           
                              4 dalis pakeičiama taip:
                              
                                          „4.
                                       
                                       
                                          Be to, turi būti perduodami visos pramonės, apibrėžtos NACE 2 red. B–E sekcijose, ir pagrindinių pramoninių grupių (PPG), kaip apibrėžta Komisijos reglamente (EB) Nr. 586/2001 (1), visi rodikliai, išskyrus apyvartos rodiklius (Nr. 120, 121, 122)
                                       
                                    
                        
                              b)
                           
                           
                              6 dalis išbraukiama.
                           
                        
                              c)
                           
                           
                              9 dalis pakeičiama taip:
                              
                                          „9.
                                       
                                       
                                          Užsienio rinkos rodikliai (Nr. 122 ir 312) turi būti perduodami pagal skirstymą į euro zonos ir ne euro zonos šalis. Skirstymas taikomas visai pramonei, apibrėžtai NACE 2 red. B–E sekcijomis, PPG ir NACE 2 red. sekcijoms (1 raidė) ir skyriams dviženkliu lygiu. 122 rodiklio atveju nereikalaujama informacijos apie NACE 2 red. D ir E sekcijas. Be to, importo kainų rodiklis (Nr. 340) turi būti perduodamas pagal skirstymą į euro zonos ir ne euro zonos šalis. Skirstymas taikomas visai pramonei, apibrėžtai CPA B–E sekcijomis, PPG, CPA sekcijoms (1 raidė) ir skyriams dviženkliu lygiu. Skirstant į euro zonos ir ne euro zonos šalis, Komisija gali nustatyti europinės atrankų schemos, kaip apibrėžta 4 straipsnio 2 dalies pirmosios pastraipos d punkte, taikymo sąlygas. Šios priemonės, skirtos šio reglamento neesminėms nuostatoms iš dalies pakeisti jį papildant, priimamos laikantis 18 straipsnio 3 dalyje nurodytos reguliavimo procedūros su tikrinimu. Europinėje atrankų schemoje gali būti nustatoma, kad importo kainų rodiklis taikomas tik produktams, importuojamiems iš ne euro zonos šalių. Toms valstybėms narėms, kurios neįsivedė euro, 122, 312 ir 340 rodiklių nereikia perduoti pagal skirstymą į euro zonos ir ne euro zonos šalis.“
                                       
                                    
                        
            
                  4)
               
               
                  g punkte (Duomenų perdavimo galutiniai terminai) 1 dalies rodikliai 130, 131 ir 132 bei jų galutiniai terminai (1 mėnuo ir 20 kalendorinių dienų) išbraukiami.
               
            
                  5)
               
               
                  j punkto (Pereinamasis laikotarpis) 3 dalis pakeičiama taip:
                  
                              „3.
                           
                           
                              Laikantis 18 straipsnio 2 dalyje nustatytos tvarkos, 340 rodikliui ir 122, 312 ir 340 rodiklių skirstymui į euro zonos ir ne euro zonos šalis gali būti nustatytas pereinamasis laikotarpis, kuris pasibaigia 2007 m. rugpjūčio 11 d.“
                           
                        
            
         (1)  OL L 86, 2001 3 27, p. 11.“;
   
   
      II PRIEDAS
      Reglamento (EB) Nr. 1503/2006 I priedas iš dalies keičiamas taip:
      Rodikliai: „130 Gauti nauji užsakymai“, „131 Nauji užsakymai vidaus rinkoje“ ir „132 Nauji užsakymai užsienio rinkoje“ išbraukiami.
   
   
      III PRIEDAS
      Reglamento (EEB) Nr. 1178/2008 III priedas iš dalies keičiamas taip:
      Pastraipa „132 NAUJI UŽSAKYMAI UŽSIENIO RINKOJE“ išbraukiama.